షేర్ బహదూర్ దేవుబా

షేర్ బహదూర్ దేవుబా (జననం 13 జూన్ 1946) నేపాల్ రాజకీయ నాయకుడు. ఆయన ఐదు పర్యాయాలు (1995–1997, 2001–2002, 2004–2005, 2017–2018 & 2021–2022) నేపాల్  ప్రధానమంత్రిగా పని చేశాడు. ఆయన 2016 నుండి నేపాలీ కాంగ్రెస్ అధ్యక్షుడిగా ఉన్నాడు.
జననం, విద్యాభాస్యం 
షేర్ బహదూర్ దేవుబా 1946 జూన్ 13న నేపాల్ రాజ్యంలోని దాదేల్ధురాలోని ఆషిగ్రామ్‌లో జన్మించాడు. ఆయన తన ప్రాథమిక విద్యను ఆషిగ్రామ్ ప్రాథమిక పాఠశాల నుండి పూర్తి చేసి తరువాత  దోతిలోని మహేంద్ర ఉన్నత పాఠశాలలో చదువుకున్నాడు. అక్కడ  స్కూల్ లీవింగ్ సర్టిఫికేట్ పరీక్ష పూర్తి చేసి ఉన్నత విద్య కోసం ఖాట్మండుకు వెళ్లి 1963లో త్రి-చంద్ర కళాశాలలో చేరాడు.

షేర్ బహదూర్ దేవుబా 1988లో నేపాలీ కాంగ్రెస్ తాత్కాలిక అధ్యక్షుడు కృష్ణ ప్రసాద్ భట్టరాయ్ సహాయంతో సోషలిస్ట్ ఇంటర్నేషనల్ ద్వారా స్కాలర్‌షిప్ పొందాడు, లండన్ స్కూల్ ఆఫ్ ఎకనామిక్స్‌లో చేరడానికి లండన్‌కు పంపబడ్డాడు, అక్కడ అతను రాజకీయ శాస్త్రం చదువుతున్న పరిశోధనా విద్యార్థిగా ఉన్నాడు. లండన్‌లో బీబీసీ వరల్డ్ సర్వీస్‌కు పార్ట్‌టైమ్ అనువాదకుడిగా పని చేశాడు.  

ఇవి కూడా చూడండి
మొదటి దేవుబా మంత్రివర్గం
రెండవ దేవుబా మంత్రివర్గం
మూడవ దేవుబా మంత్రివర్గం
నాల్గొవ దేవుబా మంత్రివర్గం
ఐదవ దేవుబా మంత్రివర్గం
మూలాలు

వర్గం:నేపాల్ ప్రధానమంత్రులు
వర్గం:1946 జననాలు
వర్గం:నేపాల్ రాజకీయ నాయకులు